**Grozījumi Dokumentu legalizācijas likumā**

Izdarīt Dokumentu legalizācijas likumā (Latvijas Republikas Saeimas un Ministru Kabineta Ziņotājs, 2007, 9.nr.; Latvijas Vēstnesis, 2010, 178.nr.) šādus grozījumus:

1. Papildināt 3.pantu ar trešo un ceturto daļu šādā redakcijā:

“(3) Publiski dokumenti, uz kuriem attiecināma 1961.gada 5.oktobra Hāgas konvencijā par ārvalstu publisko dokumentu legalizācijas prasības atcelšanu noteiktā legalizācijas kārtība, tiek legalizēti elektroniski, izmantojot to elektroniskā dokumenta vai papīra dokumenta formas.

(4) Publiski dokumenti, uz kuriem nav attiecināma 1961.gada 5.oktobra Hāgas konvencijā par ārvalstu publisko dokumentu legalizācijas prasības atcelšanu noteiktā legalizācijas kārtība, tiek legalizēti tikai papīra dokumenta formā.”

1. Izteikt 4.pantu šādā redakcijā:

“(1) Latvijā izsniegta publiska dokumenta, kuru paredzēts izmantot ārvalstī, kura ir 1961.gada 5.septembra Hāgas konvencijas par ārvalstu publisko dokumentu legalizācijas prasības atcelšanu dalībvalsts, legalizāciju veic zvērināti notāri.

(2) Ārvalstī izsniegta publiska dokumenta, kuru paredzēts izmantot Latvijā un Latvijā izsniegta publiska dokumenta, kuru paredzēts izmantot ārvalstī un, kura nav 1961.gada 5.septembra Hāgas konvencijas par ārvalstu publisko dokumentu legalizācijas prasības atcelšanu dalībvalsts, legalizāciju veic tam pilnvarotas diplomātiskā un konsulārā dienesta amatpersonas.”

1. Izteikt 5.pantu šādā redakcijā:

“(1) Par publisku dokumentu legalizāciju, uz kuru attiecināma 1961.gada 5.oktobra Hāgas konvencijā par ārvalstu publisko dokumentu legalizācijas prasības atcelšanu noteiktā legalizācijas kārtība, maksājama valsts nodeva par notariālo darbību izpildi. Ministru kabinets nosaka tās apmēru un maksāšanas kārtību.

(2) Par publisku dokumentu legalizāciju, uz kuru nav attiecināma 1961.gada 5.oktobra Hāgas konvencijā par ārvalstu publisko dokumentu legalizācijas prasības atcelšanu noteiktā legalizācijas kārtība, maksājama valsts nodeva. Ministru kabinets nosaka tās apmēru un maksāšanas kārtību.”

1. Izteikt II nodaļas nosaukumu šādā redakcijā:

“**Latvijā izsniegta publiska dokumenta legalizācija**”.

1. Izteikt III nodaļas nosaukumu šādās redakcijā:

“**Ārvalstī izsniegta publiska dokumenta legalizācija**”.

1. Papildināt 10.pantu ar trešo daļu šādā redakcijā:

“Lai legalizētu ārvalstī izsniegta dokumenta Latvijā veiktu atvasinājumu vai tulkojumu, šim ārvalstī izsniegtajam dokumentam jābūt legalizētam tā izdevējvalstī.”

Likums stājas spēkā pēc sešiem mēnešiem no tā izsludināšanas dienas.

Ārlietu ministrs E.Rinkēvičs

Vīza:

Valsts sekretārs A.Pildegovičs

I.Krūmiņa 67016229

ilze.krumina@mfa.gov.lv